שנסל אמבמבה

**שנסל מנגולו אמבמבה** (בצרפתית: **Chancel Mangulu Mbemba;** נולד ב-8 באוגוסט 1994) הוא כדורגלן קונגולזי המשחק כבלם וכמגן בליל מהליג 1 ובנבחרת הרפובליקה הדמוקרטית של קונגו, בה הוא שיאן ההופעות וכן משמש כקפטן.

## ראשית חייו

אמבמבה נולד בקינשאסה, זאיר. למשפחה בת תשעה ילדים. אמו, אנטואנט, הייתה שחקנית כדורסל שייצגה את נבחרת הרפובליקה הדמוקרטית של קונגו.

בתחילת דרכו עלה חשד שגילו האמיתי מבוגר יותר מגילו המדווח, דו"ח של ה-CNN משנת 2013 מצא מסמכים התומכים בארבעה תאריכי לידה שונים עבור אמבמבה בין השנים 1988 ל-1994, כאשר השחקן עצמו ציין שנולד בשנת 1990, חבר אנונימי בהתאחדות הכדורגל של קונגו אמר כי תאריך הלידה שלו שונה ל-1991 כדי שיהיה זכאי להשתתף באולימפיאדת לונדון 2012, שם השחקנים חייבים להיות מתחת לגיל 23. עם חתימתו בניוקאסל יונייטד, הוא ציין כי נולד בשנת 1994 וכי ישנן הוכחות משפטיות לכך.

## קריירת מועדונים
### אנדרלכט
אמבמבה שיחק במספר מועדוני נוער בקינשאסה, ובשנת 2012 חתם באנדרלכט מליגת העל הבלגית. לאחר המעבר לבלגיה, שיחק אמבמבה עונה אחת בקבוצת המילואים של המועדון, וביקש לעבור סריקת עצמות כדי להפריך שמועות שהוא מבוגר יותר ממה מגילו המדווח.

ב-21 ביולי 2013, היה אמבמבה חלק מהסגל למשחק הסופר קאפ הבלגי בו זכתה אנדרלכט לאחר ניצחון 1–0 על גנק אך לא שותף. הוא ערך את הופעת הבכורה שלו שבוע לאחר מכן במחזור הפתיחה של עונת 2013/2014 בליגת העל הבלגית, בהפסד 2–3 ללוקרן. ב-17 בספטמבר 2013 ערך אמבמבה הופעת בכורה בליגת האלופות בהפסד 0–2 לבנפיקה ליסבון במסגרת שלב הבתים. ב-18 באוקטובר 2013 כבש אמבמבה את שערו הראשון בקבוצה בניצחון 2–0 על מונס בליגה. ואף זכה בתואר שחקן החודש לחודש אוקטובר בליגה הבלגית. אמבמה המשיך את יכולתו הטובה מאוקטובר, וב-27 בנובמבר כבש את שערו הראשון במסגרות האירופיות, בהפסד 2–3 לבנפיקה, במסגרת שלב הבתים של ליגת האלופות. הוא זכה עם הקבוצה באליפות בסוף העונה, כשהוא כובש 5 שערים ב-35 הופעות בליגה. ו-6 שערים ב-40 הופעות בכל המסגרות. את העונה הבאה עונת 2014/2015 סיים אמבמבה עם 3 שערים ב-37 הופעות בכל המסגרות.

### ניוקאסל יונייטד
ממוזער|אמבמבה (מספר 18) בהופעת הבכורה שלו בניוקאסל באוגוסט 2015ב-26 ביולי 2015, הודיעה ניוקאסל יונייטד מהפרמייר ליג על החתמתו של אמבמבה בקבוצה. ארבעה ימים לאחר מכן, הוא חתם על חוזה לחמש שנים במועדון. הוא ערך את הופעת הבכורה שלו ב-9 באוגוסט 2015, במחזור הפתיחה של עונת 2015/2016, בתיקו 2–2 מול סאות'המפטון. בעונתו הראשונה באנגליה, הוא הופיע בסך הכל ב-35 משחקים בכל המסגרות ולא כבש, ובסיום העונה ירד עם הקבוצה לצ'מפיונשיפ. אמבמבה הפסיד כמעט חודשיים מהעונה בחודשים פברואר מרץ בשל פציעה, ב-7 במאי 2017 כבש אמבמבה את שער הבכורה שלו בניוקאסל בניצחון 3–0 על בארנסלי, שהיה גם משחק האליפות של הקבוצה שהשיב אותה לפרמייר ליג. ואת העונה סיים עם שער אחד ב-13 הופעות בכל המסגרות. בעונת 2017/2018 בפרמיירליג לא זכה אמבמבה להזדמנויות רבות, הוא שותף רק ב-11 משחקים ולא כבש.[ממוזער|אמבמבה (משמאל) במדי ניוקאסל יונייטד מול [אדן אזאר במדי צ'לסי, 2017]]
### פורטו
ב-23 ביולי 2018, חתם אמבמבה בפורטו מליגת העל הפורטוגלית ששילמה תמורתו לניוקאסל 7.14 מיליון ליש"ט. אך לאחר החתימה הוא נפצע ונעדר מהמגרשים לתקופה ממושכת, הוא ערך את הופעת הבכורה שלו ב-31 באוקטובר 2018 בניצחון 4–2 על ורזים בגביע הליגה. ארבעה ימים לאחר מכן הוא ערך את הבכורה שלו בליגת העל הפורטוגלית בניצחון 2–0 על מאריטימו. הוא שותף רק בשני משחקי ליגה נוספים באותה עונה, בנוסף לשני משחקים בקבוצת המילואים של המועדון בליגה הפורטוגלית השנייה.

ב-24 בנובמבר 2019, כבש אמבמבה את שער הבכורה שלו בפורטו בניצחון 4–0 על ויטוריה סטובל במסגרת הגביע הפורטוגלי. ב-7 במרץ 2020 הוא כבש לראשונה בליגת העל הפורטוגלית בתיקו 1–1 מול ריו אבה. הוא סיים את העונה עם 6 שערים ב-42 הופעות בכל המסגרות ובסיום העונה זכה עם פורטו בדאבל. כאשר אמבמבה כבש את שני השערים בניצחון 2–1 על בנפיקה בגמר הגביע הפורטוגלי שנדחה בעקבות התפרצות מגפת הקורונה. אמבמבה המשיך להיות שחקן מוביל בפורטו, את עונת 2020/2021 הוא סיים עם שער אחד ב-43 הופעות בכל המסגרות, ואת עונת 2021/2022 הוא סיים עם שני שערים ב-47 הופעות, זכה באליפות נוספת עם פורטו, ואף נבחר לנבחרת העונה בליגת העל הפורטוגלית.

### מרסיי
ב-15 ביולי 2022, עבר אמבבמה בהעברה חופשית למרסיי מהליג 1 וחתם על חוזה ל-3 שנים בקבוצה. ב-7 באוגוסט ערך אמבמבה הופעת בכורה במרסיי בניצחון 4–1 על ריימס במסגרת מחזור הפתיחה של עונת 2022/2023 בליג 1. ב-20 באוגוסט כבש את שערו הראשון בקבוצה ובליג 1 בניצחון 2–1 על נאנט. ואת העונה סיים עם 7 שערים ב-45 הופעות בכל המסגרות, ונבחר לנבחרת העונה בליג 1. בעונה הבאה המשיך אמבמבה להיות חלק משמעותי בקבוצה. והוא סיים אותה עם 6 שערים ב-40 הופעות בכל המסגרות, כולל 4 ארבעה שערים בליגה האירופית בעונה בה הגיעה מרסיי עד חצי הגמר. באוגוסט 2024, הוא נופה מהסגל על ידי המאמן החדש של מארסיי, רוברטו דה זרבי, והוא לא שיחק באף משחק בעונת 2024/2025, עד אשר חוזהו במרסיי פג ב-30 ביוני 2025.

### ליל
ב-1 בספטמבר 2025, חתם אמבמבה על חוזה לשנה אחת בליל מהליג 1. ב-14 בספטמבר ערך את הופעת הבכורה שלו בקבוצה בניצחון 2–1 על טולוז בליגה.

## קריירה בינלאומית
אמבמבה ערך את הופעת הבכורה שלו עבור נבחרת הרפובליקה הדמוקרטית של קונגו ב-17 ביוני 2012, בניצחון 3–0 על איי סיישל במסגרת מוקדמות גביע אפריקה לאומות 2013. הוא נכלל בסגל לטורניר עצמו אך לא שותף.  אמבמבה נכלל בסגל הנבחרת שסיימה במקום השלישי בגביע אפריקה לאומות 2015 שנערך בגינאה המשוונית, וכבש את הפנדל שלו בניצחון על המארחת בדו-קרב הפנדלים על מדליית הארד.

ב-13 באוקטובר 2015, כבש אמבמבה את שערו הראשון במדים הלאומיים, בניצחון 2–1 על נבחרת גאבון במסגרת משחק ידידות. אמבמבה היה חלק מהסגל של נבחרת קונגו גם בטורניר גביע אפריקה לאומות ב-2017, 2019. וב-2023 בו הוא כבר שימש כקפטן הנבחרת.

ב-13 בנובמבר 2025, רשם אמבמבה את הופעתו ה-100 בנבחרת, והפך לשחקן הקונגולזי הראשון שהגיע לאבן דרך זו, הוא גם כבש את שער הניצחון במשחק זה, בניצחון 1–0 על קמרון בסיבוב השני של מוקדמות מונדיאל 2026. שלושה ימים לאחר מכן, הוא כבש את הפנדל המכריע בניצחון על ניגריה בדו-קרב פנדלים ושלח את נבחרתו לפלייאוף הבין-יבשתי. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2025. 

## סטטיסטיקות קריירה
### מועדונים
מעודכן ל-30 בנובמבר 2025

### נבחרת
מעודכן ל-16 בנובמבר 2025

## תארים
### מועדונים
**אנדרלכט**
* ליגת העל הבלגית: 2013/2014
* הסופר קאפ בלגי: 2013, 2014

**ניוקאסל יונייטד**
* הצ'מפיונשיפ: 2016/2017

**פורטו**
* ליגת העל הפורטוגלית: 2019/2020 2021/2022
* הגביע הפורטוגלי: 2019/2020, 2021/2022
* הסופר קאפ הפורטוגלי: 2018, 2020

### נבחרת
**הרפובליקה הדמוקרטית של קונגו**
* גביע אפריקה לאומות (ארד): 2015

### אישיים
* נבחרת העונה בליגת העל הפורטוגלית:2021/2022
* נבחרת העונה בליג 1: 2022/2023
* נבחרת השנה של אפריקה 2023, 2024
* נבחרת הטורניר בגביע אפריקה לאומות: 2023 
## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:קינשאסה: כדורגלנים
קטגוריה:בלמי כדורגל
קטגוריה:כדורגלני אנדרלכט
קטגוריה:כדורגלני ניוקאסל יונייטד
קטגוריה:כדורגלני פורטו
קטגוריה:כדורגלני אולימפיק מרסיי
קטגוריה:כדורגלני ליל
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים מהרפובליקה הדמוקרטית של קונגו באנגליה
קטגוריה:אישים מהרפובליקה הדמוקרטית של קונגו שנולדו ב-1994
קטגוריה:דפים עם תרגומים שלא נסקרו